rejauldu/bengali-wikipedia huggingface dataset:
কিউবান এমেরাল্ড ( Riccordia ricordii ) হল ট্রচিলিনি উপজাতির একটি "এমেরাল্ড" প্রজাতির হামিংবার্ড । এটি বাহামা এবং কিউবায় পাওয়া যায়।   শ্রেণিবিন্যাস  কিউবান এমেরাল্ড পূর্বে ক্লোরোস্টিলবন গণের অন্তর্ভূক্ত করা হয়েছিল। ২০১৪ সালে প্রকাশিত একটি আণবিক ফাইলোজেনেটিক এবং ২০১৭ সালের প্রকাশনার উপর ভিত্তি করে, আমেরিকান অর্নিথোলজিক্যাল সোসাইটির উত্তর আমেরিকান শ্রেণিবিন্যাস কমিটি, ইন্টারন্যাশনাল অর্নিথোলজিক্যাল কমিটি (আইওসি), এবং ক্লেমেন্টস শ্রেণিবিন্যাস এটিকে রিককর্ডিয়া গণে অন্তর্ভূক্ত করেছে।Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, and C. L. Wood. 2021. যাইহোক, ২০২০ সালের বার্ডলাইফ ইন্টারন্যাশনাল, হ্যান্ডবুক অফ দ্য বার্ডস অফ দ্য ওয়ার্ল্ড (HBW)এ এটিকে ক্লোরোস্টিলবন হিসাবে উল্লেখ করেছে।  কিউবান এমেরাল্ড একরঙা । যাইহোক, বিলুপ্ত ব্রেস পান্না (R. bracei) এক সময় এর একটি উপ-প্রজাতি হিসাবে বিবেচিত হত।Bündgen, R. and G. M. Kirwan (2021). বাম|থাম্ব| উড্ডয়নরত পুরুষ পাখি   বর্ননা  পুরুষ কিউবান পান্না  লম্বা এবং নারী  পর্যন্ত লম্বা হয়ে থাকে। এবং এদের ওজন  এর মধ্যেই সীমাবদ্ধ থাকে। পুরুষদের একটি ছোট, সামান্য বাঁকা, কালো টিপযুক্ত বিল থাকে এবং এদের ম্যান্ডিবল ফ্যাকাশে কালো এবং ম্যাক্সিলা লাল রংয়ের হয়। এটি চোখের পিছনে একটি ছোট সাদা দাগ আছে। এর শরীরের উপরের অংশ তামাটে আভা সহ গাঢ় চকচকে সবুজ; মুকুট গাঢ় এবং ফ্যাকাশে হয়। এর নীচের অংশগুলি বেশিরভাগই সাদা লেজের নিচের অংশে কভার সহ ইরিডিসেন্ট ধাতব সবুজ রংয়ের। লেজ গভীরভাবে কাঁটাযুক্ত। এর ভিতরের চার জোড়া পালক হল গাঢ় ধাতব তামাটে থেকে সবুজাভ তামাটে এবং সবচেয়ে বাইরের জোড়াটি গাঢ় বাদামী ভেতরে জালের মতো বিস্তৃত। নারীদের উপরের অংশগুলি পুরুষদের অনুরূপ। এটি চোখের পিছনে একটি দীর্ঘ সাদা দাগ আছে. নীচের অংশগুলি বেশিরভাগই ধাতব সবুজ এবং সাদা আন্ডারটেইল কভার সহ বাদামী ধূসর। লেজ পুরুষের তুলনায় কম কাঁটাযুক্ত কিন্তু একই রঙের।   অবস্থা  আইইউসিএন কিউবান এমেরাল্ডকে ন্যূনতম উদ্বেগ হিসাবে মূল্যায়ন করেছে, যদিও এর জনসংখ্যার আকার এবং বৃদ্ধির প্রবণতা জানা যায়নি। বড় অঞ্চল জুড়ে এর বিস্তার রয়েছে এবং কোন তাৎক্ষণিক হুমকি চিহ্নিত করা যায় নি। এটি এর বেশিরভাগ পরিসরে স্বভাবিকভাবেই বিচরণ করে বলে মনে করা হয় এবং সহজেই মানুষের তৈরি আবাসস্থল ব্যবহার করতে পারে।   তথ্যসূত্র    বহিঃসংযোগ       আরও পড়ুন      বিষয়শ্রেণী:বাহামার পাখি বিষয়শ্রেণী:কিউবার পাখি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
অধ্যাপক আলমগীর মোহাম্মদ সিরাজুদ্দীন (জন্ম: ১ ডিসেম্বর ১৯৩৭) হলেন বাংলাদেশের একজন প্রখ্যাত ইতিহাসবেত্তা ও শিক্ষাবিদ। তিনি চট্টগ্রাম বিশ্ববিদ্যালয়ের ৮ম উপাচার্য হিসেবে দায়িত্ব পালন করেন। তিনি ২০২১ সালে বাংলাদেশ সরকার কর্তৃক জাতীয় অধ্যাপক নিযুক্ত হন।   জন্ম  তিনি ১৯৩৭ সালের ১ ডিসেম্বর চট্টগ্রামের সাতকানিয়া উপজেলার কাঞ্চনা ইউনিয়নে জন্মগ্রহণ করেন।   শিক্ষাজীবন  ১৯৫৯ সালে ঢাকা বিশ্ববিদ্যালয় থেকে ইতিহাস বিষয়ে স্নাতকোত্তর (এমএ) শেষ করেন। ১৯৬৪ সালে ইউনিভার্সিটি অব লন্ডন থেকে পিএইচডি ডিগ্রি নেন। ১৯৬৭ সালে লিংকনস ইন থেকে ব্যারিস্টার এট ল ডিগ্রি লাভ করেন।   কর্মজীবন  ১৯৬০ সালে তিনি চট্টগ্রাম কলেজে প্রভাষক হিসেবে যোগদানের মাধ্যমে শিক্ষায় কর্মজীবন শুরু করেন। ১৯৬৯ সালে চট্টগ্রাম বিশ্ববিদ্যালয়ের ইতিহাস বিভাগে তিনি শিক্ষক হিসেবে যোগ দেন। ১৯৭৮ সালে তিনি চট্টগ্রাম বিশ্ববিদ্যালয়ের কলা ও মানববিদ্যা অনুুুুুষদের ডিন নির্বাচিত হন।  তিনি ১৯৮৮ সালের ২৩ মে থেকে ১৯৯১ সালের ২৯ ডিসেম্বর পর্যন্ত চট্টগ্রাম বিশ্ববিদ্যালয়ের ৮ম উপাচার্য হিসেবে দায়িত্ব পালন করেছেন। ২০০৮ থেকে ২০১১ সাল পর্যন্ত তিনি ইউজিসি অধ্যাপক হিসেবেও দায়িত্ব পালন করেন। বর্তমানে তিনি চট্টগ্রাম বিশ্ববিদ্যালয়ের ইমেরিটাস অধ্যাপক।  ২০২১ সালে বাংলাদেশ সরকার তাঁকে পরবর্তী পাঁচ বছরের জন্য জাতীয় অধ্যাপক নিযুক্ত করে।   পুরস্কার ও সম্মাননা   ইউজিসি অধ্যাপক (২০০৮ - ২০১১)  শিক্ষায় বিশেষ অবদানের জন্য তিনি ২০১৭ সালে একুশে পদক লাভ করেন।  ২০১৮ সালে রাজশাহী বিশ্ববিদ্যালয়ের দশম সমাবর্তনে সমাবর্তন বক্তা হিসেবে আমন্ত্রিত ছিলেন।  জাতীয় অধ্যাপক (২০২১)।   আরও দেখুন    ২০১৭-এর একুশে পদক বিজয়ীগণ।   তথ্যসূত্র   বিষয়শ্রেণী:শিক্ষা ও গবেষণায় একুশে পদক বিজয়ী বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাহিত্যিক বিষয়শ্রেণী:১৯৩৭-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী মুসলিম বিষয়শ্রেণী:বাংলা একাডেমির সম্মানিত ফেলো বিষয়শ্রেণী:চট্টগ্রাম জেলার শিক্ষাবিদ বিষয়শ্রেণী:চট্টগ্রাম কলেজের শিক্ষক বিষয়শ্রেণী:চট্টগ্রাম বিশ্ববিদ্যালয়ের উপাচার্য বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:বাংলাদেশের জাতীয় অধ্যাপক বিষয়শ্রেণী:বাংলাদেশী শিক্ষায়তনিক বিষয়শ্রেণী:ইউজিসি অধ্যাপক বিষয়শ্রেণী:ইমেরিটাস অধ্যাপক বিষয়শ্রেণী:২১শ শতাব্দীর বাঙালি বিষয়শ্রেণী:২১শ শতাব্দীর বাংলাদেশী ব্যক্তি বিষয়শ্রেণী:বাংলাদেশী সুন্নি মুসলিম বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
ট্রেডিং কর্পোরেশন অব বাংলাদেশ (টিসিবি) বিভিন্ন বাণিজ্য ও ব্যবসায়ের মোকাবিলায় বাংলাদেশের বাণিজ্য মন্ত্রনালয়ের একটি শাখা।  বর্তমানে টিসিবির চেয়ারম্যান হলেন ব্রিগেডিয়ার জেনারেল মোহাম্মদ ফয়সল আজাদ, পিএসসি    ইতিহাস  মুক্তিযুদ্ধের পরে বাংলাদেশের খাদ্য ও সংস্থার ঘাটতি মেটাতে ১৯৭২ সালে বাংলাদেশের ট্রেডিং কর্পোরেশন প্রতিষ্ঠা করা হয়। বাংলাদেশ সরকার ১৯৯৬ সালে ট্রেডিং কর্পোরেশনের কাঠামোর সংস্কার করে এবং এর কর্মীদের সংখ্যা হ্রাস করে। এটি বাংলাদেশে জরুরি অবস্থার সময় প্রয়োজনীয় জিনিসপত্র আমদানি করে এবং কিছু আইটেম রফতানিও করে।   পণ্য  টিসিবি বাজারের স্থিথিশীলতা বজায় রাখতে সয়াবিন তেল, মশুর ডাল, চিনি, ছোলা, পেঁয়াজ, খেঁজুর, রাইস ব্রান তেল, ইত্যাদি পণ্য বিদেশ থেকে আমদানি করে সরকারী নির্দেশনায় বাজারে বিক্রি করে।   তথ্যসূত্র    বহিঃসংযোগ    দাপ্তরিক ওয়েবসাইট –টিসিবি  বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাণিজ্য মন্ত্রণালয় (বাংলাদেশ) বিষয়শ্রেণী:১৯৭২-এ প্রতিষ্ঠিত সরকারি সংস্থা
অর্জুনান পি একজন ভারতীয় রাজনীতিবিদ।  তিনি সর্বভারতীয় আন্না দ্রাবিড় মুনেত্র কাজগম পার্টির সদস্য। তিনি ২০২১ সালের মে মাসে টিন্ডিভানাম নির্বাচনী এলাকা থেকে তামিলনাড়ু বিধানসভার সদস্য হিসাবে নির্বাচিত হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ু বিধানসভার সদস্য ২০২১-২০২৬ বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ুর রাজনীতিবিদ বিষয়শ্রেণী:তামিলনাড়ুর ব্যক্তি
এটি মার্কিন যুক্তরাষ্ট্রের কংগ্রেসের মুসলিম সদস্যদের তালিকা।  , পাঁচজন মুসলিম কংগ্রেস সদস্য নির্বাচিত হয়েছেন, যাদের মধ্যে প্রথম ছিলেন কাইথ এলিসন, ২০০৬ সালে। ১১৯তম কংগ্রেস পর্যন্ত, বর্তমানে কংগ্রেসে চারজন মুসলিম সদস্য রয়েছেন, সকলেই প্রতিনিধি পরিষদে, এবং সকলেই ডেমোক্রেটিক পার্টির সদস্য।  সিনেট  কোনো মুসলিম কখনো মার্কিন যুক্তরাষ্ট্রের সিনেটে দায়িত্ব পালন করেননি। ২০২২ সালে, মেহমেত ওজ রিপাবলিকান পেনসিলভানিয়ার সিনেট নির্বাচনে মনোনীত হন, যা তাকে মার্কিন সিনেটের জন্য কোনো প্রধান দল কর্তৃক মনোনীত প্রথম মুসলিম করে তোলে। ওজ পেনসিলভানিয়ার লেফটেন্যান্ট গভর্নর জন ফেটারম্যান এর কাছে সাধারণ নির্বাচনে পরাজিত হন।  প্রতিনিধি পরিষদ  নীচের প্রতিনিধিদের পাশাপাশি, মিশিগানের প্রাক্তন প্রতিনিধি হ্যানসেন ক্লার্ক একটি মুসলিম পরিবারে বেড়ে ওঠেন কিন্তু ক্যাথলিক ধর্মে দীক্ষিত হন। অ্যারিজোনার বর্তমান প্রতিনিধি আব্রাহাম হামাদেহ (তিনি নিজেকে ধর্মীয়ভাবে অসংলগ্ন হিসেবে পরিচয় দেন) এবং অ্যারিজোনার ইয়াসমিন আনসারি (তিনি নিজেকে একজন অজ্ঞেয়বাদী হিসেবে পরিচয় দেন) উভয়েই মুসলিম পরিবারে বেড়ে উঠেছেন।  প্রতিনিধিদলজেলাকার্যকালনোটশুরুশেষচাকরির মেয়াদ100pxডেমোক্রেটিকএমএন-০৫কংগ্রেসের প্রথম মুসলিম। ১৯৮২ সালে ইসলাম ধর্ম গ্রহণ করেন। মিনেসোটা অ্যাটর্নি জেনারেল পদে সফলভাবে প্রতিদ্বন্দ্বিতা করার জন্য অবসর গ্রহণ করেন।100pxডেমোক্রেটিকআইএন-০৭বর্তমানব্যাপটিস্ট হিসেবে বেড়ে ওঠেন, কৈশোরে ইসলাম ধর্ম গ্রহণ করেন।100pxডেমোক্রেটিকএমএন-০৫বর্তমানকংগ্রেসের দুই মুসলিম নারীর মধ্যে প্রথম। অন্য মুসলিমের স্থলাভিষিক্ত প্রথম মুসলিম। সোমালিয়ার একটি মুসলিম পরিবারে জন্মগ্রহণ করেন এবং ১৯৯৫ সালে শরণার্থী হিসেবে যুক্তরাষ্ট্রে অভিবাসিত হন।100pxডেমোক্রেটিকএমআই-১৩বর্তমানকংগ্রেসের দুই মুসলিম নারীর মধ্যে প্রথম। ফিলিস্তিনি অভিবাসীদের একটি মুসলিম পরিবারে জন্মগ্রহণ করেন।100pxডেমোক্রেটিকসিএ-১২বর্তমান  আরও দেখুন মার্কিন যুক্তরাষ্ট্রের কংগ্রেসের বৌদ্ধ সদস্যদের তালিকা মার্কিন যুক্তরাষ্ট্রের কংগ্রেসের হিন্দু সদস্যদের তালিকা মার্কিন যুক্তরাষ্ট্রের কংগ্রেসের ইহুদি সদস্যদের তালিকা মার্কিন যুক্তরাষ্ট্রের কংগ্রেসের মরমোন সদস্যদের তালিকা মার্কিন যুক্তরাষ্ট্রের কংগ্রেসের কোয়েকার সদস্যদের তালিকা মার্কিন যুক্তরাষ্ট্রের কংগ্রেসে আরব এবং মধ্যপ্রাচ্যীয় আমেরিকানদের তালিকা  তথ্যসূত্র  মুসলিম   মার্কিন কংগ্রেস সদস্য বিষয়শ্রেণী:মার্কিন মুসলিম
ডান|200px|থাম্ব|আরদেশির ইরানি, (১৮৮৬ - ১৯৬৯) আরদেশির ইরানি (ডিসেম্বর ৫, ১৮৮৬ - অক্টোবর ১৪, ১৯৬৯)Ardeshir Irani  www.downmelodylane.com. ভারতীয় নির্বাক এবং সবাক চলচ্চিত্রের শুরুর দিককার একজন লেখক, পরিচালক, প্রডিউসার, অভিনেতা, চলচ্চিত্র পরিবেশক এবং সিনেমাটোগ্রাফার। তিনি হিন্দি, ইংরেজি, জার্মান, ইন্দোনেশীয়, ফার্সি, উর্দু এবং তামিল ভাষায় চলচ্চিত্র নির্মাণের জন্য ব্যাপকভাবে পরিচিত। তিনি একজন সফল উদ্যোক্তা, যিনি চলচ্চিত্র থিয়েটার, একটি গ্রামোফোন এজেন্সি এবং একটি কার বা গাড়ির এজেন্সির মালিক ছিলেন।   চলচ্চিত্রতালিকা   পরিচালক   ১৯২২ : ভীর আভিমানিউ- নির্বাক চলচ্চিত্র  ১৯২৪: ভীর দুর্গাধার - নির্বাক চলচ্চিত্র  ১৯২৪: পাপ নো ফেজ - নির্বাক চলচ্চিত্র  ১৯২৪: বোম্বে নি সেথানি/কল অফ সাতান - নির্বাক চলচ্চিত্র  ১৯২৪: শাহজেহান - নির্বাক চলচ্চিত্র  ১৯২৫: নারসিং ডাকু - নির্বাক চলচ্চিত্র  ১৯২৫: নাভালশা হিরজি - নির্বাক চলচ্চিত্র  ১৯২৭: ওয়াইল্ড ক্যাট অফ বোম্বে - নির্বাক চলচ্চিত্র  ১৯৩১: আলম আরা - প্রথম ভারতীয় সবাক চলচ্চিত্র  ১৯৩৭: কিসান কানাইয়া - প্রথম ভারতীয় রঙ্গিন চলচ্চিত্র  ১৯৩৭: "কারলোস"   তথ্যসূত্র    বহিঃসংযোগ     বিষয়শ্রেণী:১৮৮৬-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক
গোঙ্গাদি তৃষা (জন্ম: ১৫ ডিসেম্বর ২০০৫) একজন ভারতীয় ক্রিকেটার। তিনি একজন অলরাউন্ডার, যিনি ডানহাতে ব্যাট করেন এবং ডানহাতে লেগ ব্রেক বোলিং করেন। তৃষা ভারতের অনূর্ধ্ব-১৯ মহিলা টি-টোয়েন্টি বিশ্বকাপের প্রথম ও দ্বিতীয় মরসুম জয়ী দলের গুরুত্বপূর্ণ সদস্য ছিলেন।  ২০২৫ সালের মহিলা অনূর্ধ্ব-১৯ টি-টোয়েন্টি বিশ্বকাপে দুর্দান্ত এক শতরান করে তৃষা ইতিহাস গড়েন এবং তিনি এই প্রতিযোগীতার ইতিহাসে প্রথম শতরানকারী হিসেবে নিজের নাম নথিভুক্ত করেন।    জীবনের প্রথমার্ধ  তার জন্ম তেলেঙ্গানার ভদ্রাচলমে।   তার বাবা একটি বেসরকারি প্রতিষ্ঠানে শরীরচর্চার প্রশিক্ষক হিসেবে কাজ করতেন। মেয়ের প্রতিভা চিনতে পেরে তিনি তাকে ক্রিকেট খেলায় উৎসাহিত করেন। মেয়ের উন্নত প্রশিক্ষণের জন্য তিনি নিজের চাকরি ছেড়ে দেন এবং ভদ্রাচলম থেকে সেকেন্দ্রাবাদে চলে আসেন। তৃষাকে যখন সেন্ট জনস ক্রিকেট বিদ্যালয়ে ভর্তি করা হয় তখন তার মাত্র সাত বছর বয়স ছিল।    ক্রীকেট জীবন  হায়দ্রাবাদ এবং দক্ষিণ অঞ্চলের বিভিন্ন বয়সভিত্তিক দলে খেলার পর, তৃষা ২০১৭-১৮ সিনিয়র মহিলা টি-টোয়েন্টি লীগে হায়দ্রাবাদের দলে খেলার সুযোগ পান ।  তিনি ২০২১-২২ সালে অনুষ্ঠিত অনূর্ধ্ব-১৯ মহিলা ক্রিকেট  চ্যালেঞ্জার্স এবং সেই একই বছরে বিজয়ওয়াড়ায় অনুষ্ঠিত সিনিয়র মহিলা চ্যালেঞ্জার  ট্রফিতে ভারত বি দলের প্রতিনিধিত্ব করেন।২০২৩ সালের জানুয়ারিতে অনুষ্ঠিত ২০২৩ সালের আইসিসি অনূর্ধ্ব-১৯ মহিলা টি-টোয়েন্টি বিশ্বকাপে তৃষা ভারতের হয়ে অংশ নেন।  শেষ নির্নায়ক ম্যাচে তিনি সর্বোচ্চ ২৪ রান করেন এবং ৭ উইকেটে ভারতের জয় নিশ্চিত করেন। তাদের এই জয় ঐতিহাসিক জয়ের শিরোপা লাভ করে।    তথ্যসূত্র   বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০৫-এ জন্ম
সামরাতুত তারবিয়াত () ব্রিটিশদের ভারত থেকে উৎখাত করার জন্য সশস্ত্র আন্দোলন পরিচালনার লক্ষ্যে প্রতিষ্ঠিত একটি রাজনৈতিক দল। ১৮৭৮ সালে দারুল উলুম দেওবন্দের প্রথম ছাত্র মাহমুদ হাসান দেওবন্দি এই দলটি প্রতিষ্ঠা করেন। এর পৃষ্ঠপোষক ছিলেন দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবি। এটিই দেওবন্দ আন্দোলনের প্রথম রাজনৈতিক দল। সংগঠনটি প্রতিষ্ঠার মাধ্যমে মাহমুদ হাসান দেওবন্দি ভারতে মুসলিম জাতীয়তাবাদের এক নতুন অধ্যায়ের সূচনা করেন। এ সংগঠন পরবর্তীকালে ভারতের জাতীয় প্রেক্ষাপটে উদিত হওয়া বিভিন্ন বিপ্লবী সংস্থার অগ্রদূত হিসেবে ভূমিকা পালন করেছিল। সংগঠনটি ৩০ বছর পথচলার পর জমিয়তুল আনসারে রূপ নেয়।  বর্ণনা মাহমুদ হাসান দেওবন্দি দারুল উলুম দেওবন্দের শিক্ষক হিসেবে নিয়োগ লাভের পর পঞ্চম বছরে ১৮৭৮ সালে এই সংগঠনটি প্রতিষ্ঠা করেন। সামরাতুত তারবিয়াত শব্দের অর্থ প্রশিক্ষণের ফল। দারুল উলুম দেওবন্দের উন্নতিকল্পে অত্র শিক্ষাপ্রতিষ্ঠানের প্রতি সহানুভূতিশীল ব্যক্তিবর্গের সাথে সম্পর্ক স্থাপন করাই ছিল এ সংগঠনের প্রকাশ্য উদ্দেশ্য ও লক্ষ্য। কিন্তু অপ্রকাশ্য উদ্দেশ্য ছিল ভারতকে ব্রিটিশ শাসনের কবল থেকে মুক্ত করার জন্য সশস্ত্র বিপ্লবের উদ্দেশ্যে মুজাহিদ বাহিনী গঠন করা। এ উদ্দেশ্য ফাঁস হয়ে গেলে ব্রিটিশ সরকার সংগঠনের সাথে সম্পৃক্ত সকলকে সমূলে বিনাশ করে দিতে পারে বিধায় সংগঠনটির কার্যক্রম অত্যন্ত গোপনে পরিচালিত হত।  দারুল উলুম দেওবন্দের প্রথম দিকের স্নাতকদের অধিকাংশই পাঞ্জাব ও আফগানিস্তানের অধিবাসী ছিলেন। দারুল উলুম দেওবন্দের আলেমরা তাদের মাঝে ভারতকে ইংরেজদের কবল থেকে মুক্ত করার স্পৃহা জাগিয়ে তোলেন। কেননা, এদের মাধ্যমে ইংরেজ কবলমুক্ত এলাকা আফগানিস্তান ও সীমান্ত থেকে ভারতের উপর বহিরাক্রমণ করা সম্ভব হবে। সংগঠনটির মাধ্যমে তারা সশস্ত্র সংগ্রামের প্রশিক্ষণ লাভ করেন। এ প্রশিক্ষণ লাভ করে তারা সীমান্তবর্তী অঞ্চলগুলোতে ব্রিটিশ বিরোধী আন্দোলন গড়ে তোলেন এবং সীমান্তবর্তী উপজাতীয় জনগণের মধ্যে জাতীয়তাবাদী চেতনা জাগ্রত করার প্রয়াস পান।  ১৮৮০ সালে সংগঠনটির পৃষ্ঠপোষক মুহাম্মদ কাসেম নানুতুবি মৃত্যুবরণ করলে সংগঠনটির নেতৃত্ব প্রদানে শূণ্যতার সৃষ্টি হয় এবং মাহমুদ হাসান দেওবন্দি হতোদ্যম হয়ে পড়েন। ফলে সংগঠনটি কাঙ্ক্ষিত লক্ষ্য পৌঁছাতে ব্যর্থ হয়। ৩০ বছর ধরে চলার পর ১৯০৯ সালে মাহমুদ হাসান দেওবন্দি নতুনভাবে সংগঠিত হয়ে জমিয়তুল আনসার প্রতিষ্ঠা করেন।  আরও দেখুন   দেওবন্দি সংগঠনের তালিকা   তথ্যসূত্র   বিষয়শ্রেণী:দেওবন্দি সংগঠন বিষয়শ্রেণী:ভারতে ইসলাম বিষয়শ্রেণী:১৮৭৮-এ ভারতে প্রতিষ্ঠিত বিষয়শ্রেণী:মাহমুদ হাসান দেওবন্দি বিষয়শ্রেণী:ব্রিটিশ বিরোধী আন্দোলন বিষয়শ্রেণী:ব্রিটিশ ভারতে প্রতিষ্ঠিত বিষয়শ্রেণী:ব্রিটিশ ভারতের রাজনীতি বিষয়শ্রেণী:দারুল উলুম দেওবন্দ সংশ্লিষ্ট সংগঠন
দ্বীপপুর বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।   আয়তন  দ্বীপপুর ইউনিয়নের আয়তন ২৭.২৮ বর্গকিলোমিটার।   প্রশাসনিক কাঠামো  দ্বীপপুর ইউনিয়ন বাগমারা উপজেলার আওতাধীন ৩ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ইউনিয়নটিতে ৯ টি গ্রাম, ৭ টি মৌজা আছে।   জনসংখ্যার উপাত্ত  ২০১১ সালের আদমশুমারি অনুযায়ী দ্বীপপুর ইউনিয়নের মোট জনসংখ্যা ১০৬৪৫ জন। ইউনিয়নটিতে ৯ টি গ্রাম, ৯ টি ওয়ার্ড, ৭ টি মৌজা এবং ২৭৪০ টি পরিবার রয়েছে।   শিক্ষা  ২০১১ সালের আদমশুমারি অনুযায়ী দ্বীপপুর ইউনিয়নের সাক্ষরতার হার ৬৫%।   আরও দেখুন   বাগমারা উপজেলা  রাজশাহী বিভাগ  রাজশাহী জেলা   তথ্যসূত্র    বহিঃসংযোগ   বিষয়শ্রেণী:বাগমারা উপজেলার ইউনিয়ন
thumb|300px| কোরিয়া যুদ্ধে অংশ নেয়া মার্কিন যুক্তরাষ্ট্রের এফ-৮৬ সাবের বিমানের একটি স্কোয়াড্রন  স্কোয়াড্রন হল বিমানবাহিনী, আর্মি এভিয়েশন অথবা নেভাল এভিয়েশন এর অন্তর্ভুক্ত একধরনের সামরিক ইউনিট। সাধারণত একই ধরনের ১২ থেকে ২৪ টি যুদ্ধবিমান নিয়ে একটি স্কোয়াড্রন গঠিত হয়।  বেশিরভাগ সশস্ত্র বাহিনীতে, দুই বা ততোধিক স্কোয়াড্রন একটি গ্রুপ বা একটি উইং গঠন করবে। কিছু সামরিক বাহিনী (ইউনাইটেড স্টেটস এয়ার ফোর্স, ইউনাইটেড স্টেটস স্পেস ফোর্স, ফ্রেঞ্চ এয়ার অ্যান্ড স্পেস ফোর্স, রয়্যাল এয়ার ফোর্স, জার্মান এয়ার ফোর্স, রয়্যাল নেদারল্যান্ডস এয়ার ফোর্স, বেলজিয়ান এয়ার কম্পোনেন্ট এবং রিপাবলিক অফ সিঙ্গাপুর এয়ার ফোর্স সহ)   নন-ফ্লাইং গ্রাউন্ড ইউনিটের জন্য (স্কোয়াড্রন) শব্দটি ব্যবহার করে (যেমন রাডার স্কোয়াড্রন, মিসাইল স্কোয়াড্রন, এয়ার ডিফেন্স স্কোয়াড্রন, বিমান রক্ষণাবেক্ষণ স্কোয়াড্রন, নিরাপত্তা বাহিনীর স্কোয়াড্রন, সিভিল ইঞ্জিনিয়ারিং স্কোয়াড্রন, রেঞ্জ অপারেশন স্কোয়াড্রন, রেঞ্জ ম্যানেজমেন্ট স্কোয়াড্রন, মেডিক্যাল স্কোয়াড্রন, ওয়েদার স্কোয়াড্রন ইত্যাদি)।   সেনা ও মেরিন   এভিয়েশন সেক্টরে সাধারণত ১২ কিংবা ১৬ কিংবা ১৮ তে এক স্কোয়াড্রন ধরা হয়।যেমন বাংলাদেশ বিমান বাহিনীতে ১৬টা বিমান এ ১ স্কোয়াড্রন।আবার ভারতে ১৮ টা বিমান এ এক স্কোয়াড্রন।হেলিকপ্টার এর ক্ষেত্রে বিশ্বের অনেক দেশই ১২ টা হেলিকপ্টার এ ১ স্কোয়াড্রন গগনা করে থাকে।   নৌ  আরও দেখুন  সামরিক বিজ্ঞান  মিলিটারি ইউনিট  বিষয়শ্রেণী:আকার অনুযায়ী সামরিক ইউনিট ও গঠন
__NOTOC__ ইসলামের ইতিহাসের এই সময়রেখা মূলত গ্রেগরীয় এবং ইসলামিক ক্যালেন্ডার সম্পর্কিত।   গ্রেগরীয় ক্যালেন্ডার   নগররাষ্ট্র এবং সার্বভৌম সময়কাল  খ্রিষ্টীয় ষষ্ঠ শতাব্দী (১২৬ হিজরিপূর্ব – ২৩ হিজরিপূর্ব)  মুসলিম বিশ্বজনীন সময়কাল এবং বিকেন্দ্রিকরণ  খ্রিষ্টীয় সপ্তম শতাব্দী (২৩ হিজরিপূর্ব – ৮১ হিজরি)  খ্রিষ্টীয় অষ্টম শতাব্দী (৮১ হিজরি – ১৮৪ হিজরি)  খ্রিষ্টীয় নবম শতাব্দী (১৮৪ হিজরি – ২৮৮ হিজরি)  খ্রিষ্টীয় দশম শতাব্দী (২৮৮ হিজরি – ৩৯১ হিজরি)  খ্রিষ্টীয় একাদশ শতাব্দী (৩৯১ হিজরি – ৪৯৪ হিজরি)  খ্রিষ্টীয় দ্বাদশ শতাব্দী (৪৯৪ হিজরি – ৫৯৭ হিজরি)  খ্রিষ্টীয় ত্রয়োদশ শতাব্দী (৫৯৭ হিজরি – ৭০০ হিজরি)  খ্রিষ্টীয় চতুর্দশ শতাব্দী (৭০০ হিজরি – ৮০৩ হিজরি) মুসলিম ভাঙনের সময়কাল  খ্রিষ্টীয়পঞ্চদশ শতাব্দী (৮০৩ হিজরি –৯০৬ হিজরি)  খ্রিষ্টীয় ষোড়শ শতাব্দী (৯০৬ হিজরি – ১০০৯ হিজরি])  খ্রিষ্টীয় সপ্তদশ শতাব্দী (১০০৯ হিজরি – ১১১২ হিজরি)  খ্রিষ্টীয় অষ্ঠাদশ শতাব্দী (১১১২ হিজরি – ১২১৫ হিজরি)  খ্রিষ্টীয় ঊনবিংশ শতাব্দী (১২১৫ হিজরি – ১৩১৮ হিজরি)  মুসলিম জাতীয় সময়কাল  খ্রিষ্টীয় বিংশ শতাব্দী (১৩১৮ হিজরি – ১৪২১ হিজরি)  খ্রিষ্টীয় একবিংশ শতাব্দী (১৪২১ হিজরি – ১৫২৪ হিজরি)   ইসলামিক ক্যালেন্ডার    ইসলামিক দিনসমূহ থেকে গ্রেগরীয়   আরও দেখুন   ইসলামি বিশ্বের বিজ্ঞান এবং প্রকৌশলের সময়রেখা  ইসলামের ইতিহাস   তথ্যসূত্র    বহিঃসংযোগ   Graphical Timeline of Islamic Rulers/Caliphate
আনা মারি এলিন (ফেব্রুয়ারি ২৭, ১৯০২ – জানুয়ারি ৩, ১৯৮১) ছিলেন মার্কিন নির্বাক চলচ্চিত্র শিশু অভিনেত্রী। তিনি অভিনেত্রী গ্রেস এলিনের বোন। দ্য থানহাউসার কিড ছদ্মনামে তিনি আট বছর বয়স থেকেই নিউ রোশেল, নিউ ইয়র্কের থানহাউসার কোম্পানির চলচ্চিত্রে অভিনয় শুরু করেন এবং ১৯১০ থেকে ১৯১৪ সালের মধ্যে ঠিক একশটি চলচ্চিত্রে অভিনয় করেন। তার প্রথম মুক্তিপ্রাপ্ত চলচ্চিত্র অ্যা টোয়েন্টিনাইন-সেন্ট রবারি (১৯১০), যেখানে তিনি একটি প্রধান চরিত্রে অভিনয় করেছিলেন।  জীবনী thumb|140px|left|১৯১৩ সালে এলিন  আনা মারি এলিন ফেব্রুয়ারি ২৭, ১৯০২ সালে মার্কিন যুক্তরাষ্ট্রের মিলওয়াকি, উইসকনসিন অঙ্গরাজ্যে জন্ম নেন। তার বাবা চার্লস এলিন এবং মা গ্রেস এলিন। মারি ১৯১০ সালে তার সাত বছর বয়সের শুরুতেই থানহাউসার কোম্পানির অ্যা টোয়েন্টিনাইন-সেন্ট রবারি চলচ্চিত্রে এডনা রবিনসন চরিত্রে অভিনয় করেন। কয়েকজন অভিনেত্রীদের মধ্যে তিনি একজন যিনি তার প্রথম চলচ্চিত্রে প্রধান চরিত্রে অভিনয়ের সুযোগ পেয়েছিলেন। মারি সহজেই ছেলে ও মেয়ে শিশু চরিত্রে অভিনয়ের মাধ্যমে নিজের বহুমুখী পারদর্শীতা প্রমাণ করেছিল, এমনকি দ্য জাজেস স্টোরি (১৯১১) চলচ্চিত্রে তিনি একটি কৃষ্ণাঙ্গ ছেলের চরিত্রে অভিনয় করেছিলেন। তিনি সমানভাবে সমালোচক এবং দর্শকদের কাছ থেকে জনপ্রিয়তা পেয়েছিলেন। থানহউসারের অন্যান্য শিশু অভিনেতাদের থেকে আলাদাভাবে শুধুমাত্র মারি "থানহাউসার কিড" নামে পরিচিত হয়ে ওঠেন।  ১৯১৩ সালে ১১ বছর বয়সে, তিনি অন্তত একটি নাটকে উপস্থিতির মাধ্যমে নিজেকে প্রসারিত করার সিদ্ধান্ত নেন। সেই বছরই থানহউসার "শিশু" চরিত্রের বাইরে তাকে মর্যাদাপূর্ণ "প্রিন্সেস ফিল্মস" বিভাগে কাজ করার সুযোগ দেন। সে সময়ে দুর্ভাগ্যবশত, জনপ্রিয়তা হ্রাস পাবার কারণে তার চলচ্চিত্রের সংখ্যা কমছে। অবশেষে ১৯১৪ সালে তিনি থানহউসার থেকে বেড়িয়ে আসেন। পরর্তীতে তিনি ওয়ার্ল্ড ফিল্মসের সঙ্গে আঙ্কেল টম'স কেবিন (১৯১৪) চলচ্চিত্রের জন্য চুক্তিবদ্ধ হন। তিনি কয়েক বছরের জন্য থিয়েটারে কাজ করেছেন, এরপর ১৯১৯ সালে লস অ্যাঞ্জেলেসের কম বাজেটেের ন্যাশনাল ফিল্ম কর্পোরেশনের সঙ্গে চুক্তিবদ্ধ হন।  ব্যক্তিগত জীবন মারি এলেন ১৯২২ সালে রিভারসাইড, ক্যালিফোর্নিয়ায় জুনিয়র মিল্টন এডওয়ার্ড বেইসারকে বিয়ে করেন। মার্চ ৪, ১৯২৪ সালে লস এঞ্জেলেসের ক্লারা বার্টন হাসপাতালে তাদের একমাত্র মেয়ে মারি এলিজাবেথ জন্ম নেয়।  মারি এলিন জানুয়ারি ৩, ১৯৮১ সালে লংভিউ, ওয়াশিংটনে মারা যান।  চলচ্চিত্রতালিকা  অ্যা টোয়েন্টিনাইন-সেন্ট রবারি (১৯১০)  এ নিউজবয় হিরো (১৯১১)  আঙ্কল টমস্‌ কেবিন (১৯১৪)   তথ্যসূত্র    বহিঃসংযোগ        মারি এলিনের জীবনী – থানহাউসার কোম্পানি  বিষয়শ্রেণী:১৯০২-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নির্বাক চলচ্চিত্র অভিনেত্রী বিষয়শ্রেণী:মিলওয়াকি, উইসকনসিনের অভিনেত্রী
বারমুডা জাতীয় ফুটবল দল () হচ্ছে আন্তর্জাতিক ফুটবলে বারমুডার প্রতিনিধিত্বকারী পুরুষদের জাতীয় দল, যার সকল কার্যক্রম বারমুডার ফুটবলের সর্বোচ্চ নিয়ন্ত্রক সংস্থা বারমুডা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং ১৯৬৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৬৪ সালের ১০ই আগস্ট তারিখে, বারমুডা প্রথমবারের মতো আন্তর্জাতিক খেলায় অংশগ্রহণ করেছে; আইসল্যান্ডের রেইকিয়াভিকের অনুষ্ঠিত উক্ত ম্যাচে বারমুডা আইসল্যান্ডের কাছে ৪–৩ গোলের ব্যবধানে পরাজিত হয়েছে।  ৮,৫০০ ধারণক্ষমতাবিশিষ্ট বারমুডা জাতীয় স্টেডিয়ামে গোম্বি যোদ্ধা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় যুক্তরাজ্যের ডেভনে অবস্থিত। বর্তমানে এই দলের ম্যানেজারের দায়িত্ব পালন করছেন কাইল লাইটবোর্ন এবং অধিনায়কের দায়িত্ব পালন করছেন রবিন হুডের রক্ষণভাগের খেলোয়াড় দান্তে লেভেরক।  বারমুডা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে বারমুডা এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছিল।  কাইল লাইটবোর্ন, দামোন মিং, রেগি লাম্বে, শন গোটার এবং জন বেরি নুসুমের মতো খেলোয়াড়গণ বারমুডার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে বারমুডা তাদের ইতিহাসে সর্বোচ্চ অবস্থান (৫৮তম) অর্জন করে এবং ২০১১ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৮৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বারমুডার সর্বোচ্চ অবস্থান হচ্ছে ৯২তম (যা তারা ১৯৯২ সালে অর্জন করেছিল) এবং সর্বনিম্ন অবস্থান হচ্ছে ১৭৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি   ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০  উত্তীর্ণ হয়নি  ৪  ০  ১  ৩  ২  ১২  ১৯৭৪  অংশগ্রহণ করেনি  অংশগ্রহণ করেনি   ১৯৭৮   ১৯৮২   ১৯৮৬   ১৯৯০   ১৯৯৪  উত্তীর্ণ হয়নি  ১০  ৪  ২  ৪  ১৪  ১৫  ১৯৯৮  প্রত্যাহার  প্রত্যাহার   ২০০২  উত্তীর্ণ হয়নি  ৪  ২  ২  ০  ১৫  ২  ২০০৬  ৪  ২  ১  ১  ২৩  ৪  ২০১০  ৪  ২  ১  ১  ৬  ৫  ২০১৪  ৬  ৩  ১  ২  ৮  ৭  ২০১৮  ৪  ২  ১  ০  ৮  ১  ২০২২  অনির্ধারিত  অনির্ধারিত মোট   ০/২১   ৩৬  ১৫  ৯  ১১  ৭৬  ৪৬  তথ্যসূত্র  বহিঃসংযোগ     ফিফা-এ বারমুডা জাতীয় ফুটবল দল    কনকাকাফ-এ বারমুডা জাতীয় ফুটবল দল    বিষয়শ্রেণী:বারমুডা জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
রোশন মিস্ত্রী একজন প্রাক্তন ভারতীয় মহিলা ক্রীড়াবিদ । তিনি ১৯৫১ এশিয়ান গেমসে ৪×১০০ মিটার রিলে এবং ব্যক্তিগত ১০০ মিটারে রৌপ্য পদক জিতেছিলেন।       তথ্যসূত্র   বিষয়শ্রেণী:ভারতীয় নারী স্প্রিন্টার বিষয়শ্রেণী:এশিয়ান গেমসে পদক বিজয়ী ভারতীয় বিষয়শ্রেণী:১৯৫১ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫১ এশিয়ান গেমসের পদক বিজয়ী